Izziņa par atzinumos sniegtajiem iebildumiem un priekšlikumiem

**konceptuālajam ziņojumam**

**”Par profesionālās vidējās izglītības iestādes izveidi”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma |  | Projekta attiecīgā punkta (panta) galīgā redakcija |
| 1 | 2 | 3 | 4 | 5 |  | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 23.12.2019. elektroniskā saskaņošana |
| Saskaņošanas dalībnieki: | Tieslietu ministrija, Finanšu ministrija, Izglītības un zinātnes ministrija, Labklājības ministrija, Veselības ministrija, Valsts kanceleju |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas, Izglītības un zinātnes ministrijas, Veselības ministrijas, Valsts kancelejas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Labklājības ministrija |

|  |  |
| --- | --- |
| Datums: | 28.01.2020. elektroniskā saskaņošana |
| Saskaņošanas dalībnieki: | Tieslietu ministrija, Finanšu ministrija, Izglītības un zinātnes ministrija, Labklājības ministrija, Veselības ministrija, Valsts kanceleju |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas, Izglītības un zinātnes ministrijas, Veselības ministrijas, Valsts kancelejas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Labklājības ministrija |

|  |  |
| --- | --- |
| Datums: | 01.03.2020. elektroniskā saskaņošana |
| Saskaņošanas dalībnieki: | Tieslietu ministrija, Finanšu ministrija, Izglītības un zinātnes ministrija, Labklājības ministrija, Veselības ministrija, Valsts kanceleju |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas, Izglītības un zinātnes ministrijas, Veselības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Labklājības ministrija, Valsts Kanceleja |

|  |  |
| --- | --- |
| Datums: | 20.04.2020. elektroniskā saskaņošana |
| Saskaņošanas dalībnieki: | Pārresoru koordinācijas centrs |
| Saskaņošanas dalībnieki izskatīja šādu ministriju (citu institūciju) iebildumus: | Pārresoru koordinācijas centrs |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Viss konceptuālā ziņojuma teksts**Aizsardzības ministrijai konceptuālajam ziņojumam ir nepieciešams pievienot attiecīgu Ministru kabineta rīkojuma projektu. | **Tieslietu ministrija** (02.01.2020 iebildums).**Finanšu ministrija** (07.01.2020 iebildums)Konceptuālam ziņojumam pievienot saskaņā ar Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" 30. punktā noteikto noformētu Ministru kabineta rīkojuma projektu | **Iebildumi ņemti vērā.** | Sagatavots Ministru kabineta rīkojuma projekts. |
|  | **Konceptuālā ziņojuma teksts 6. lpp.** Profesionālās vidusskolas absolventi būs sagatavoti tādā līmenī, lai uzreiz uzsāktu studijas LNAA 2. kursā  | **Tieslietu ministrija** (02.01.2020 iebildums).Saskaņā ar Ministru kabineta 2004. gada 16. novembra noteikumu Nr. 932 "Studiju uzsākšanas kārtība vēlākos studiju posmos" 2. punktu studijas augstskolā vai koledžā vēlākos studiju posmos uzsākamas, pārejot no vienas augstskolas vai koledžas uz citu augstskolu vai koledžu vai citu studiju programmu tajā pašā augstskolā vai koledžā vai atsākot studijas pēc pārtraukuma, vai ja saskaņā ar noteikumiem par ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanu ir atzītas ārpus formālās izglītības apgūtās vai profesionālajā pieredzē iegūtās zināšanas, prasmes un kompetences vai iepriekšējā izglītībā sasniegtie studiju rezultāti. Ņemot vērā minēto, profesionālās vidusskolas absolventi nevar tikt uzņemti vēlākos studiju posmos augstākās izglītības programmā Latvijas Nacionālajā aizsardzības akadēmijā. Līdz ar to svītrot no konceptuālā ziņojuma minētajiem Ministru kabineta noteikumiem neatbilstošo informāciju. | **Iebildums ņemts vērā.** | Svītrots teikums: “Profesionālās vidusskolas absolventi būs sagatavoti tādā līmenī, lai uzreiz uzsāktu studijas LNAA 2. kursā.” (6. lpp.) |
|  | **Konceptuālā ziņojuma teksts**  | **Valsts kanceleja (**27.12.2019. iebildums)Papildināt konceptuālo ziņojumu ”Par profesionālās vidējās izglītības iestādes ar militāro ievirzi izveidi”, pievienojot Ministru kabineta sēdes protokollēmuma projektu, kurā norādīts, ka, veidojot jauno iestādi, Pulkveža O. Kalpaka profesionālā vidusskola, tiks palielināts Aizsardzības ministrijas resorā nodarbināto skaits, veidojot jaunas amata vietas. Vienlaikus lūdzam arī norādīt kopējo plānoto amata vietu skaitu pa gadiem (3 gadu periodam), to sadalot pa nodarbināto grupām: pedagogi, militārpersonas, pārējie darbinieki. | **Iebildums ņemts vērā.** | Konceptuālā ziņojuma 11. lpp pievienota sadaļa: Aizsardzības ministrija, veidojot pulkveža O. Kalpaka profesionālo vidusskolu, plāno palielināt AM resorā nodarbināto skaitu, veidojot jaunas amata vietas. Provizoriskais plānotais personāla pieaugums 4 gadu periodam iekļauts tabulā.Pievienots MK sēdes protokollēmuma projekts. |
|  | **Konceptuālā ziņojuma teksts** | **Izglītības un zinātnes ministrija** (02.01.2020. iebildums)Ziņojumā norādīt atsauces uz Profesionālās izglītības likumu, kas nosaka, piemēram, profesionālās izglītības iestāžu juridisko statusu, konventa izveidi profesionālās izglītības iestādē; | **Iebildums ņemts vērā.** |  |
|  | **Konceptuālā ziņojuma teksts** | **Izglītības un zinātnes ministrija** (02.01.2020. iebildums)Ziņojumā norādīt informāciju par telpām, ņemot vērā, ka saskaņā ar Izglītības likuma 36.panta trešajā daļā noteikto izglītības programmas tiek īstenotas personas dzīvībai un veselībai drošos apstākļos, kā arī Izglītības iestāžu reģistram ir jāapliecina telpu atbilstība higiēnas un drošības prasībām (Izglītības likuma 24.panta otrās daļas 5.punkts, Ministru kabineta 2015.gada 14.jūlija noteikumu Nr.397 “Izglītības iestāžu un citu Izglītības likumā noteikto institūciju reģistrācijas kārtība” 11.punkts). | **Priekšlikums daļēji ņemts vērā.** | AM ziņojuma mērķis ir iegūt konceptuālu MK piekrišanu, profesionālās vidusskolas izveidei AM pakļautībā, bet ne tās dibināšana. Saņemot konceptuālo piekrišanu, AM uzsāks investīcijas infrastruktūrā, budžeta plānošanu mācību procesa nodrošināšanai un uzsāks normatīvo aktu, mācību programmu un profesiju standartu izstrādi. Precizēti konceptuālā ziņojuma (14. lpp.) “Priekšlikumi tālākai rīcībai”, 3) apakšpunktu izsakot šādā redakcijā: “Aizsardzības ministrijai sagatavot Pulkveža O. Kalpaka profesionālās vidusskolas dibināšanas dokumentus saskaņā ar Izglītības likuma 23. pantu, Ministru kabineta 2015. gada 14. jūlija noteikumiem Nr. 397 “Izglītības iestāžu un citu Izglītības likumā noteikto institūciju reģistrācijas kārtība” un iesniegt izskatīšanai un lēmuma pieņemšanai Ministru kabinetam līdz 2021. gada 1. februārim.” |
|  | **Konceptuālā ziņojuma teksts** | **Izglītības un zinātnes ministrija** (02.01.2020. priekšlikums)Ziņojumā norādīt informāciju, kā plānots īstenot mācību procesu 5760 stundu apjomā 3,5 gados. | **Priekšlikums ņemts vērā.** | Precizēts konceptuālā ziņojuma teksts 7. lpp. un izteikts šādā redakcijā: “Noteikumi par valsts profesionālās vidējās izglītības standartu un valsts arodizglītības standartu nosaka, ka mācību programmas īstenošanas ilgums ir 4 gadi un programmas apjoms ir 5760 stundas, no tām 60% ir vispārizglītojošie mācību priekšmeti un 40% ir profesionālie mācību priekšmeti un moduļi.” |
|  | **Konceptuālā ziņojuma teksts** | **Izglītības un zinātnes ministrija** (02.01.2020. priekšlikums)**Veselības ministrija**  (06.01.2020 priekšlikums)Ziņojumā norādīt informāciju, kā tiks nodrošināts darbs ar nepilngadīgām personām, kādi būs īpaši drošības noteikumi valsts aizsardzības mācības īstenošanai (piem., drošība, noslodze, ieroču nēsāšanas atļauja). Saskaņā ar ziņojuma projektā minēto, secināms, ka profesionālās vidējās izglītības posmā paredzēts apgūt kaujas ieroču mācību, kaujas šaušanas mācību (960 stundas) un lietot NBS rīcībā esošo kaujas tehniku. Ņemot vērā minēto, kā arī normatīvajos aktos noteiktās prasības attiecībā uz ieroču izmantošanu un transportlīdzekļu vadīšanu nepilngadīgām personām, lūdzam papildināt ziņojuma projektu ar informāciju, kas paskaidrotu atbilstoši kādam regulējumam tiks nodrošināta minēto apmācību īstenošana. | **Priekšlikumi ņemti vērā.** | Profesionālās vidusskolas šaušanas nodarbības notiks atbilstoši Ieroču aprites likuma 14., 15. un 71. pantam[[1]](#footnote-1) un Aizsardzības ministrijas 15.11.2018. noteikumiem Nr. 44 NOT “Drošības noteikumi jaunsargu nodarbībās un pasākumos”.“Aizsardzības ministrija sadarbībā ar sporta speciālistiem izstrādās fiziskās slodzes atbilstoši skolēnu vecuma grupām.” |
|  | **Konceptuālā ziņojuma teksts** | **Izglītības un zinātnes ministrija** (02.01.2020. priekšlikums)Ziņojumā norādīt informāciju, vai ziņojuma 9.lpp. par militāro specifiku minētais nav pretrunā ar Bērnu tiesību aizsardzības likuma 16.pantu “Bērna tiesības uz atpūtu un brīvo laiku”. | **Priekšlikums daļēji ņemts vērā.** | Bērnu tiesību aizsardzības likuma 16. pants “Bērna tiesības uz atpūtu un brīvo laiku” nenosaka, cik konkrēti stundu ir jānodrošina kopmītņu tipa skolām, tādēļ ziņojums papildināts ar šādu informāciju: “Militārās disciplīnas nodrošināšanai un sevis pilnveidošanai brīvajā laikā tiks organizētas konsultācijas un sporta nodarbības dažādos sporta veidos, kultūras un sporta pasākumi, kā arī vieslektoru vizītes, lai kursantiem dotu iespēju sevi pilnveidot gan garīgi, gan fiziski.” |
|  | **Konceptuālā ziņojuma teksts** | **Izglītības un zinātnes ministrija** (02.01.2020. priekšlikums)**V**eikt ziņojumā precizējumus 2.mērķī ziņojuma 5.lpp. (šobrīd tekstā: “artikulēti paust attieksmi”) izteikt šādā redakcijā: “argumentēti paust attieksmi”); | **Priekšlikums ņemts vērā.** | Ziņojuma 5. lpp. 2. mērķī vārdi “artikulēti paust attieksmi” izteikti šādā redakcijā: “argumentēti paust attieksmi”. |
|  | **Vispārējs ieteikums tālākām darbībām attīstot profesionālās vidusskolas normatīvos aktus un mācību programmas** | **Izglītības un zinātnes ministrija** (02.01.2020. ierosinājumi)Vērst uzmanību šādiem aspektiem: * valsts izglītības iestāžu nolikumus apstiprina Ministru kabinets kā Ministru kabineta noteikumus;
* profesionālās izglītības programmas īstenošanai nepieciešams atbilstošs profesijas standarts, ja ziņojumā minētajā profesionālās izglītības vidusskolā ar militāro ievirzi ir plānots piešķirt profesionālo kvalifikāciju;

izglītības programmas īstenošanā nodrošināma kompetenču pieejā balstīta vispārējās izglītības obligātā satura apguve | **Ierosinājumi tiks ņemti vērā.** |  AM ņems vērā IZM norādītos aspektus, izstrādājot profesionālas vidusskolas normatīvos aktus, profesiju standartu un izglītības programmas sadarbībā ar IZM un IKVD. |
|  | **Konceptuālā ziņojuma teksts** Konceptuālajā ziņojumā norādīts, ka profesionālā vidējās izglītības iestāde ar militāru ievirzi (turpmāk – Profesionālā vidusskola) tiks izveidota Aizsardzības ministrijas budžeta līdzekļu ietvaros. Profesionālās vidusskolas aptuvenās uzturēšanas izmaksas norādītas 3 027 570 *euro* apmērā, infrastruktūras attīstības un izveidošanas aptuvenie izdevumi – 9 227 000 *euro* apmērā. | **Finanšu ministrija** (07.01.2020 iebildums).Precizēt konceptuālo ziņojumu atbilstoši MK noteikumu Nr.737 3.pielikuma V sadaļai “Ietekme uz valsts un pašvaldību budžetu”. Ņemot vērā to, ka likums “Par vidēja termiņa budžeta ietvaru 2020., 2021. un 2022. gadam” ir pieņemts, lūdzam precizēt konceptuālo ziņojumu, norādot arī no kādiem pasākumiem plānotā finansējuma ir paredzēts pārdalīt nepieciešamos izdevumus Profesionālās vidusskolas izveidei, kā arī norādīt nepieciešamā finansējuma sadalījumu pa gadiem. | **Iebildums ņemts vērā.** | Ar skolas izveidi saistītie provizoriskie izdevumi un atlīdzība, kā arī uzturēšanas provizoriskie izdevumi tiks segti no Aizsardzības ministrijas budžeta programmas 22.00.00 ”Nacionālie bruņotie spēki. Savukārt ar būvniecību saistītie provizoriskie izdevumi tiks segti no budžeta programmas 33.00.00 “Aizsardzības īpašumu pārvaldīšana”. |
|  | **Konceptuālā ziņojuma teksts** | **Finanšu ministrija** (07.01.2020 priekšlikums)Papildināt konceptuālo ziņojumu ar skaidrojumu, kāpēc jaunizveidojamās izglītības iestādes nepieciešamās izmaksas nav aprēķinātas atbilstoši Ministru kabineta 2007.gada 2.oktobra noteikumiem Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, ņemot vērā, ka minētie noteikumi nosaka visu Latvijas izglītības klasifikācijā iekļauto profesionālās pamatizglītības, arodizglītības un profesionālās vidējās izglītības programmu īstenošanas izmaksu minimumu uz vienu izglītojamo, izņemot Iekšlietu ministrijas sistēmas koledžas. | **Priekšlikums daļēji ņemts vērā.** | Konceptuālajā ziņojumā ir skaidrots, ka, izvērtējot nepieciešamās izmaksas, Aizsardzības ministrija ir vadījusies pēc NBS Kājnieku skolā un NBS Instruktoru skolā īstenoto mācību faktiskajām izmaksām. Uzrādītās apsaimniekošanas izmaksas ir faktiskās izmaksas, kuras 2019. gadā veikusi Skrundas novada pašvaldība par Rudbāržu muižas apsaimniekošanu. Jāņem vērā arī fakts, ka, uzsākot mācību procesu, būs tikai viens kurss ar 25–50 skolēniem. Maksimālais skolēnu skaits tiks sasniegts tikai ceturtajā mācību gadā, kad būs nokomplektēti visi četri kursi ar 200 skolēniem.  |
|  | **Konceptuālā ziņojuma teksts** 13.lpp | **Finanšu ministrija** (07.01.2020)Precizēt tabulā “Infrastruktūras attīstības un izveidošanas aptuvenie izdevumi” sniegto informāciju, jo pie izdevumu nosaukumiem “Stadiona atjaunošana” un “Šautuve” nav norādīts plānotais izdevumu apmērs.  | **Priekšlikums ņemts vērā** | Stadiona atjaunošana šobrīd nav nepieciešama, tāpēc šī aile ir svītrota. Ziņojuma 12. lpp tiek aprakstīts, ka Mežainē, 12 km attālumā no Rudbāržiem, atrodas militārā šautuve, kuras attīstībā tiek investēti AM līdzekļi un kura tiks izmantota profesionālās vidusskolas militāro mācību procesa nodrošināšanai. |
|  | **Konceptuālā ziņojuma teksts**  | **Veselības ministrija**  (06.01.2020 priekšlikums)Raksturojot izglītojamo juridisko statusu un veselības aprūpes pakalpojumu pieejamību, lūdzam ziņojuma projektā sniegt plašāku skaidrojumu par jaunkadetiem apmaksājamajiem veselības aprūpes pakalpojumiem, to saņemšanas nosacījumiem un samaksas kārtību, norādot atsauci uz ārējiem normatīvajiem aktiem[[2]](#footnote-2). | **Priekšlikums ņemts vērā.** | Papildināts teksts 10. lpp šādā redakcijā: “Profesionālas vidusskolas skolēnu veselības aprūpes pakalpojumi tiks nodrošināti saskaņā ar 02.07.2002.Ministru kabineta noteikumiem Nr. 279 “Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”, kā arī saskaņā ar MK 22.12.2015. noteikumiem Nr. 770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”.” |
|  | **Konceptuālā ziņojuma teksts**  | **Veselības ministrija** (06.01.2020 priekšlikums)Ziņojuma projektā sniegt plašāku skaidrojumu par kazarmas režīma nosacījumiem, jaunkadetu dienas sadales plānu mācību periodam un papildus kursu apguvei vasarā, lai varētu gūt pārliecību, ka militārās profesionālās vidējās izglītības iestāde nodrošinās izglītojamajiem nepieciešamā atpūtas režīma ievērošanu visa mācību procesa gaitā, tajā skaitā vasaras brīvdienās. Saskaņā ar ziņojuma projektā norādīto, jaunkadetiem mācību diena sākas plkst. 7.00 un beidzas tikai plkst. 20.00. | **Priekšlikums ņemts vērā.** | Militārās disciplīnas nodrošināšanai un sevis pilnveidošanai brīvajā laikā tiks organizētas konsultācijas un sporta nodarbības dažādos sporta veidos, kultūras un sporta pasākumi, kā arī vieslektoru vizītes, lai kursantiem dotu iespēju sevi pilnveidot gan garīgi, gan fiziski.Koncepcijā ievietota vidusskolas provizoriskā dienas laika sadale (9. lpp.). |
|  | **Konceptuālā ziņojuma teksts**  | **Veselības ministrija** (06.01.2020 priekšlikums)Ziņojuma projekta ievaddaļa “Situācijas apraksts” būtu papildināma ar atsauci uz izglītības nozares stratēģiskās plānošanas dokumentiem, kas ļautu iezīmēt jaunās profesionālās vidējās izglītības iestādes vietu kopējā izglītības sistēmā un akcentēt izglītības iestādes lomu ne tikai civilās aizsardzības, militāro spēju un bruņoto spēku kapacitātes stiprināšanā, bet arī fiziski veselas, sportiskas un intelektuālas jaunās paaudzes audzināšanā. Līdz ar to VM ieskatā arī ziņojuma projekta un tā mērķu sadaļa būtu papildināma ar informāciju par izglītojamo vispusīgu fizisko spēju attīstīšanu un skaidrojumu par fiziskās sagatavotības mācību kursa mērķiem un saturu, precizējot vienā mācību gadā paredzēto kopējo sporta nodarbību skaitu | **Priekšlikums daļēji ņemts vērā.** | Fiziskā slodze mācību programmā tiks veidota atbilstoši bērnu vecuma grupai. Izstrādājot profesionālas vidusskolas mācību programmu un iesniedzot to akreditācijai, Aizsardzības ministrija sadarbībā ar sporta speciālistiem nodrošinās vecumam atbilstošu fizisko slodzi. |
|  | **Konceptuālā ziņojuma teksts**  | **Veselības ministrija** (06.01.2020 iebildums)Sniegt skaidrojumu, kā tieši, uzsākot profesionālo dienestu, plānota *veselības traucējumu novēršana,* *traumatisma un profesionālo saslimšanu (lūdzam nosaukt, kādu tieši*) *mazināšana.*  | **Iebildums ņemts vērā.** | Attīstīta un nostiprināta fiziskā sagatavotība, kas mazinās traumatismu un profesionālo saslimšanu (pēdu locītavu, ceļgalu un muguras traumatisms), uzsākot profesionālo militāro dienestu. |
|  | **Konceptuālā ziņojuma teksts**  | **Veselības ministrija** (06.01.2020 iebildums)Saskaņā ar iepriekš pausto, lūdzam sniegt detalizētu skaidrojumu par ārstniecības personu iesaisti (t.i., galvenajām funkcijām un pienākumiem) ziņojuma projektā aktualizētā jautājuma risināšanā tieši profesionālās vidējās izglītības posmā. Vēršam uzmanību, ka minētais risinājums aplūkojams kopsakarā ar ārstniecības personu noslodzi, profesionālo kvalifikāciju, maksājumiem Ārstniecības riska fondā[[3]](#footnote-3) u.c. ārstniecības personu profesionālās darbības nosacījumiem.  | **Iebildums ņemts vērā** | Papildināts teksts 10. lpp šādā redakcijā: “Profesionālas vidusskolas skolēnu veselības aprūpes pakalpojumi tiks nodrošināti saskaņā ar 02.07.2002.Ministru kabineta noteikumiem Nr. 279 “Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”. Izglītības iestādes medicīnas māsas galvenie uzdevumi ir noteikti MK 02.07.2002. noteikumos Nr. 279, kā arī Izglītības un zinātņu ministrijas 22.04.2005. gada rīkojumā Nr. 288 apstiprinātajā izglītības iestādes māsas profesijas standartā PS 0306. AM resors veic iemaksas Ārstniecības riska fondā saskaņā ar MK 05.11.2013. noteikumiem Nr. 1268 “Ārstniecības riska fonda darbības noteikumi”, kā arī veiks to profesionālās vidusskolas personālam. |
|  | **Konceptuālā ziņojuma teksts**5. lpp. Eksaktajos priekšmetos sagatavoti LNAA studenti un profesionālā dienesta karavīri, kuri spēj apgūt un lietot NBS rīcībā esošo kaujas tehniku. | **Veselības ministrija** (07.02.2020. iebildums)Saskaņā ar ziņojuma projektā minēto, secināms, ka profesionālās vidējās izglītības posmā paredzēts apgūt kaujas ieroču mācību, kaujas šaušanas mācību (960 stundas) un lietot NBS rīcībā esošo kaujas tehniku. Ņemot vērā minēto, kā arī normatīvajos aktos noteiktās prasības attiecībā uz ieroču izmantošanu un transportlīdzekļu vadīšanu nepilngadīgām personām, lūdzam papildināt ziņojuma projektu ar informāciju, kas paskaidrotu atbilstoši kādam regulējumam tiks nodrošināta minēto apmācību īstenošana. | **Iebildums daļēji ņemts vērā.** | Profesionālās vidusskolas mērķis ir sagatavot studentus LNAA ar labām zināšanām tehniskajos priekšmetos, tāpēc netiek plānots apmācīt braukt ar kaujas tehniku, bet gan stiprināt eksaktās zināšanas matemātikā, fizikā un informāciju tehnoloģijās, lai, uzsākot studijas LNAA vai profesionālo dienestu, vidusskolas absolventu pamatzināšanas ļautu ātrāk apgūt NBS rīcībā esošo tehniku un tās apkopi. Profesionālās vidusskolas šaušanas nodarbības notiks atbilstoši Ieroču aprites likuma 14., 15. un 71. pantam[[4]](#footnote-4) un Aizsardzības ministrijas 15.11.2018. noteikumiem Nr. 44 NOT “Drošības noteikumi jaunsargu nodarbībās un pasākumos”. |
|  | **MK rīkojuma projekts 7. punkts** | **Finanšu ministrija** (10.02.20202. iebildums)Precizēt rīkojuma projekta 7.punktu, piedāvājot to izteikt šādā redakcijā:“7. Aizsardzības ministrijai profesionālās vidējās izglītības iestādes ar militāru ievirzi izveidi un uzturēšanu nodrošināt tai piešķirto valsts budžeta līdzekļu ietvaros no budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” un budžeta apakšprogrammas 22.12.00 “Nacionālo bruņoto spēku uzturēšana”, un ar būvniecību saistītos izdevumus no budžeta programmas 33.00.00 “Aizsardzības īpašumu pārvaldīšana”. | **Iebildums ņemts vērā.** | Labots Ministru kabineta rīkojuma projekta 7. punkts |
|  | **Konceptuālā ziņojuma teksts** Konceptuālā ziņojuma III daļā | **Finanšu ministrija** (10.02.20202. iebildums) Konceptuālā ziņojuma III daļā pie sadaļas “Esošais un papildus nepieciešamais finansējums” ir norādītas izglītības iestādes uzturēšanas aptuvenās izmaksas gadā 3 119 482 *euro* apmērā, taču tabulā “Provizoriskais finanšu resursu sadalījums pa budžeta programmām un gadiem” nevienā gadā nav šādas kopsummas, līdz ar to nav saprotams kā veidojas norādītās uzturēšanas aptuvenās izmaksas gadā. | **Iebildums ņemts vērā.** | Konceptuālā ziņojuma ieviestā tehniskā kļūda dzēst no ziņojuma. Provizoriskais izdevumu sadalījums pa budžeta programmām un gadiem atbilstoši tabulai 14. lpp., kā arī MK rīkojuma projekts papildināts ar jaunu punktu, Aizsardzības ministrijai, līdz 2021. gada 1. februārim izstrādāt ar profesionālās vidusskolas izveidi saistītos finanšu aprēķinus, norādot no kādiem Aizsardzības ministrijas budžetā plānotiem pasākumiem ir paredzēts pārdalīt nepieciešamos izdevumus un iesniegt izskatīšanai un lēmuma pieņemšanai Ministru kabinetā.  |
|  | **Konceptuālā ziņojuma teksts** | **Finanšu ministrija** (10.02.20202. iebildums)Precizēt konceptuālā ziņojuma III daļā pie sadaļas “Esošais un papildus nepieciešamais finansējums” sniegto informāciju, norādot no kādiem pasākumiem plānotā finansējuma ir paredzēts pārdalīt nepieciešamos izdevumus profesionālās vidusskolas izveidei. Tomēr, ja šobrīd nav iespējams norādīt konkrētus pasākumus, tad norādīt, ka Aizsardzības ministrija, virzot rīkojuma projekta 6.punktā norādītos dokumentus lēmuma pieņemšanai Ministru kabinetā, izstrādās ar profesionālās vidusskolas izveidi saistītos finanšu aprēķinus, norādot no kādiem Aizsardzības ministrijas budžetā plānotiem pasākumiem ir paredzēts pārdalīt nepieciešamos izdevumus. | **Iebildums ņemts vērā.** | Papildināts Ministru kabineta projekts ar sekojošu punktu- 7. Aizsardzības ministrijai, līdz 2021. gada 1. februārim izstrādāt ar profesionālās vidusskolas izveidi saistītos finanšu aprēķinus, norādot no kādiem Aizsardzības ministrijas budžetā plānotiem pasākumiem ir paredzēts pārdalīt nepieciešamos izdevumus un iesniegt izskatīšanai un lēmuma pieņemšanai Ministru kabinetā.  |
|  | **Konceptuālā ziņojuma teksts** | **Finanšu ministrija** (10.02.20202. iebildums) Atkārtoti lūdzam papildināt konceptuālo ziņojumu ar skaidrojumu, kāpēc jaunizveidojamās izglītības iestādes nepieciešamās izmaksas nav aprēķinātas atbilstoši Ministru kabineta 2007.gada 2.oktobra noteikumiem Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, ņemot vērā, ka minētie noteikumi nosaka visu Latvijas izglītības klasifikācijā iekļauto profesionālās pamatizglītības, arodizglītības un profesionālās vidējās izglītības programmu īstenošanas izmaksu minimumu uz vienu izglītojamo. | **Iebildums ņemts vērā.** | Papildināts Konceptuālais ziņojums 14. lpp. Izvērtējot nepieciešamās izmaksas, Aizsardzības ministrija ir vadījusies pēc NBS Kājnieku skolā un NBS Instruktoru skolā īstenoto mācību Jāņem vērā arī fakts, ka, uzsākot mācību procesu, būs tikai viens kurss ar 25–50 skolēniem. Maksimālais skolēnu skaits tiks sasniegts tikai ceturtajā mācību gadā, kad būs nokomplektēti visi četri kursi ar 200 skolēniem. Aizsardzības ministrija, izglītības iestādes nepieciešamās izmaksas nav aprēķinājusi atbilstoši Ministru kabineta 2007.gada 2.oktobra noteikumiem Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, jo plāno izstrādāt savus noteikumus, līdzīgi, kā tas ir Iekšlietu ministrijas sistēmas koledžās. |
|  | **Konceptuālā ziņojuma teksts** | **Finanšu ministrija** (10.02.20202. priekšlikums)Vienlaikus lūdzam konceptuālā ziņojuma III daļā precizēt tabulas “Provizoriskais finanšu resursu sadalījums pa budžeta programmām un gadiem”nosaukumu, aizstājot vārdus “finanšu resursu” ar vārdu “izdevumu”, kā arī norādīt budžeta programmas 22.00.00 “Nacionālie bruņotie spēki” kopsummu un kopējās summas pa gadiem. | **Priekšlikums ņemts vērā.** | Veikti precizējumi tabulā 14.lpp. |
|  | **Konceptuālā ziņojuma teksts Ministru kabineta rīkojuma projekts** | **Izglītības un zinātnes ministrija** (13.02.2020.iebildums)Konceptuālā ziņojuma nosaukumā, tā tekstā,  Ministru kabineta rīkojumā un protokollēmuma  projektā svītrot vārdus “ar militāru ievirzi”, jo saskaņā ar Profesionālās izglītības likuma 16.panta otrajā daļā noteikto, profesionālās izglītības iestādes nosaukumā papildus šā panta pirmajā daļā minētajam nosaukumam var ietvert norādi uz izglītības programmas raksturojumu. | **Iebildums ņemts vērā.** | Ziņojuma nosaukumā, tekstā un Ministru kabineta rīkojumā svītroti vārdi “ar militāru ievirzi”.  |
|  | **Konceptuālā ziņojuma teksts** | **Izglītības un zinātnes ministrija** (13.02.2020.iebildums)Normatīvie akti nenosaka, ka nepilngadīgas personas, proti, izglītojamie mācību procesā drīkst izmantot kaujas ieročus un kaujas tehniku, jautājums būtisks arī attiecībā uz nepilngadīgo izglītojamo drošības pasākumiem. Saskaņā ar Ministru kabineta 2009.gada 24.novembra noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” 6.3.apakšpunktu izglītības iestādēs aizliegts ienest ieročus. Jaundibināmās skolas audzēkņi arī nebūs jaunsargi, līdz ar to uz tiem nevarēs tikt attiecināti noteikumi par jaunsargiem. Ievērojot minēto,  lūdzam konceptuālajā ziņojumā norādīt, kā tiks  nodrošināta  augstāk minēto prasību ievērošana.   | **Iebildums ņemts vērā** | Papildināts konceptuālā ziņojuma teksts 11. lpp.- Jaunkadetu mācību procesa ietvaros, t.sk. ieroču mācībās, šaušanas mācībās izglītojamo drošība tiks nodrošināta atbilstoši jaunsargu drošības noteikumiem nodarbībās un pasākumos. |
|  | **Konceptuālā ziņojuma teksts****Ministru kabineta rīkojuma projekts** | **Izglītības un zinātnes ministrija** (13.02.2020.iebildums)Ministru kabineta rīkojuma projekta 4. un 5.punktā, kā arī konceptuālā ziņojuma sadaļas  “Priekšlikumi turpmākajai rīcībai” 2. un 4.punktā   aizstāt  vārdus ”Izglītības un zinātnes ministrija un  Izglītības kvalitātes valsts dienests” ar vārdiem “Izglītības un zinātnes ministrija  (Valsts izglītības satura centrs)” attiecīgajā locījumā, jo  atbilstoši Ministru kabineta 2009.gada 30.jūnija Ministru kabineta noteikumu Nr.682 "Valsts izglītības satura centra nolikums" 2.2. un 2.5.apakšpunktiem minētie uzdevumi ir Valsts izglītības satura centra kompetencē, nevis Izglītības kvalitātes valsts dienesta kompetencē.  | **Iebildums ņemts vērā.** | Veikti labojumi MK rīkojuma projektā un konceptuālā ziņojuma tekstā. |
|  | **Ministru kabineta rīkojuma projekts** | **Izglītības un zinātnes ministrija** (13.02.2020.iebildums)Lūdzam Ministru kabineta rīkojuma projektā nenorādīt  Izglītības un zinātnes ministriju kā līdzatbildīgo par koncepcijas izpildi. | **Iebildums ņemts vērā.** | Veikts labojums MK rīkojuma projekta 2. punktā, izsakot šādā redakcijā “Noteikt Aizsardzības ministriju par atbildīgo institūciju atbildīgo institūciju konceptuālā ziņojuma īstenošanā”. |
|  | **Konceptuālā ziņojuma teksts** | **Izglītības un zinātnes ministrija** (13.02.2020.iebildums)Precizēt Ministru kabineta rīkojuma 6.punktu.  Proti, atbilstoši Izglītības likuma 24.panta trešajai daļai  Izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona. Iesniegumam par izglītības iestādes reģistrāciju pievienojams izglītības iestādes dibinātāja apstiprināts izglītības iestādes darbības nolikums un dokumenti, kas apliecina Izglītības iestāžu reģistrā norādāmo informāciju. Tādējādi minētajā punktā norādāms, ka Aizsardzības ministrija iesniedz Ministru kabinetā apstiprināšanai profesionālās izglītības iestādes nolikumu.  | **Iebildums ņemts vērā** |  Ministru kabineta rīkojuma projekta 6. punkts izteikts šādā redakcijā: “Aizsardzības ministrijai izstrādāt Pulkveža Oskara Kalpaka profesionālās vidusskolas nolikumu un iesniegt apstiprināšanai Ministru kabinetā līdz 2021. gada 1. februārim.” |
|  | **Konceptuālā ziņojuma teksts** | **Izglītības un zinātnes ministrija** (13.02.2020.iebildums)Ziņojumā norādīt atsauces uz Profesionālās izglītības likumu, kas nosaka, piemēram, profesionālās izglītības iestāžu juridisko statusu, konventa izveidi profesionālās izglītības iestādē; | **Iebildums ņemts vērā** | Papildināts Konceptuālā ziņojuma teksts 7. lpp - Saskaņā ar Izglītības likuma 23. panta pirmo daļu valsts izglītības iestādes dibina Ministru kabinets pēc izglītības un zinātnes ministra vai citas nozares ministra priekšlikuma, kā arī pamatojoties uz Profesionālās izglītības likuma 15. panta 1) apakšpunktu, valsts dibinātajām profesionālās izglītības iestādei ir paredzēts - valsts tiešās pārvaldes iestādes juridiskais statuss. |
|  | **Konceptuālā ziņojuma teksts** | **Veselības ministrija** (07.02.2020. iebildums)Vēršam uzmanību, ka ziņojuma projektā sniegta atsauce uz spēkā neesošu normatīvo aktu regulējumu un aktualitāti zaudējušu informāciju, ko lūdzam precizēt. Vēršam uzmanību, ka Ministru kabinets (2019.gada 29.oktobra sēde, protokols Nr.50, 25.§) ir apstiprinājis Veselības ministrijas izstrādāto Konceptuālo ziņojumu "Par māsas profesijas turpmāko attīstību" un patlaban tiek pārstrādāts arī Māsas profesijas standarts, līdz ar ko ziņojuma projektā nebūtu jāatsaucas uz 2005. gada 22. aprīlī apstiprināto Māsas profesijas standartu (PS 0306) | **Iebildums ņemts vērā** | Veikti labojumi konceptuālā ziņojuma 11.lpp, veicot atsauces uz MK 23.03.2010. noteikumi Nr. 277 “Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”, kā arī dzēsts medicīnas māsu standarts. |
|  | **Konceptuālā ziņojuma teksts** | **Veselības ministrija** (07.02.2020. iebildums)Lūdzam precizēt ziņojuma projekta 3. lpp. iekļauto informāciju saistībā ar jauniešu fiziskās attīstības programmu, vārdkopu “novēršot veselības traucējumus pēc dienesta uzsākšanas” aizstājot ar vārdkopu "attīstot vispārējo fizisko sagatavotību un spēju izturēt paaugstinātu fizisko slodzi, neradot traucējumus veselībai". | **Iebildums ņemts vērā** | Precizēta ziņojuma projekta 3. lpp. iekļautā informāciju saistībā ar jauniešu fiziskās attīstības programmu, vārdkopu “novēršot veselības traucējumus pēc dienesta uzsākšanas” aizstājot ar vārdkopu "attīstot vispārējo fizisko sagatavotību un spēju izturēt paaugstinātu fizisko slodzi, neradot traucējumus veselībai". |
|  | **Konceptuālā ziņojuma teksts** | **Veselības ministrija** (07.02.2020. iebildums)Lūdzam ziņojuma projekta 6. lpp. 5. mērķī aiz vārda „Audzināt” papildināt ar vārdkopu „psihiski un”, jo būtiski ir izaudzināt ne tikai fiziski, bet arī psihiski veselu nākamo paaudzi un vispusīgi attīstītas personības. Īpaši tādēļ, ka pirms iestāšanās profesionālajā vidējās izglītības iestādē ar militāro ievirzi tiks veikti psiholoģiskie testi, lai identificētu līdera dotības un noteiktu noturību stresa situācijās. | **Iebildums ņemts vērā** | Papildināts konceptuālā ziņojuma 5. mērķis 6. lpp. |
|  | **Konceptuālā ziņojuma teksts** | **Veselības ministrija** (07.02.2020. iebildums)Vēršam uzmanību, ka ziņojuma projekta 10. lpp. plānotajā profesionālās vidusskolas dienas laika sadales tabulā ir minētas 10 mācību stundas. Lūdzam ziņojumā skaidrot, vai 10 stundas tiek plānotas katru dienu, un lūdzam saskaņot ar Izglītības un zinātnes ministriju, vai mācību slodze, kas paredz 10 mācību stundu dienā, profesionālās vidusskolas izglītojamajiem ir pieļaujama. | **Iebildums daļēji ņemts vērā** | Skaidrojam, ka profesionālās vidusskolas dienas laika sadales tabulā ir minētās 10 mācību stundas ir paredzētas plānošanas un laika sadales mērķiem, nevis mācību slodzes noteikšanai. Izstrādājot mācību programma, Aizsardzības ministrija ņems vērā noteiktās slodzes skolēniem. Veselības ministrijas iebildums tiks ņemts vērā izstrādājos mācību programmas. |
|  | **Konceptuālā ziņojuma teksts** | **Veselības ministrija** (07.02.2020. iebildums)Lūdzam ziņojuma projekta 10. lpp. tabulā par dienas laika sadali arī daļā “Brīvdienās, brīvlaikos” plānotās ēdienreizes papildināt ar launagu vai otrajām brokastīm, izglītojamajiem nodrošinot ēdināšanu četras reizes dienā. Norādām, ka atbilstoši Ministru kabineta 2012. gada 13. marta noteikumu Nr. 172 "Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem" 2. pielikuma 3. punktam, ēdināšanu izglītības iestādēs, kas sniedz dienesta viesnīcas vai internāta pakalpojumus, plāno tā, lai nepieciešamā enerģija tiktu sadalīta fizioloģiski pareizi – brokastīs, pusdienās, launagā vai otrajās brokastīs, kā arī vakariņās. | **Iebildums ņemts vērā** | Papildināta profesionālās vidusskolas dienas laika sadales tabula 10. lpp.  |
|  | **Ministru kabineta rīkojuma projekts** | **Izglītības un zinātnes ministrija** (04.03.2020. priekšlikums)Ņemot vērā, ka saskaņā ar Izglītības likuma 24.panta otrā daļas 3.punktā noteikto, Izglītības iestāžu reģistrā norāda datumu, kad pieņemts lēmums par izglītības iestādes dibināšanu, ierosinām rīkojuma projektā norādīt precīzu datumu, līdz kuram plānots pieņemt lēmumu par izglītības iestādes dibināšanu. | **Priekšlikums ņemts vērā** | Ministru kabineta rīkojuma projektā 6. punkts izteikts šādā redakcijā-  Aizsardzības ministrijai sagatavot un iesniegt Ministru kabinetam rīkojuma projektu par Pulkveža Oskara Kalpaka profesionālās vidusskolas dibināšanu līdz 2021. gada 31. martam. |
|  | **Ministru kabineta rīkojuma projekts** | **Izglītības un zinātnes ministrija** (04.03.2020. priekšlikums)Līdz ar to ierosinām mainīt vietām rīkojuma projekta 4. un 5. punktus, kā arī noteikt profesijas standarta izstrādes termiņu (rīkojuma projekta 4.punktā – par izglītības programmas izstrādi termiņš ir līdz 01.02.2021., bet 5.punktā – par profesijas standarta izstrādi termiņš nav noteikts). | **Priekšlikums ņemts vērā** |  Ministru kabineta rīkojuma projektā 4. punkts izteikts šādā redakcijā-  Aizsardzības ministrijai sadarbībā ar Izglītības un zinātnes ministriju (Valsts izglītības satura centru) izstrādāt jaunākā līmeņa militārā vadītāja profesionālās izglītības programmas īstenošanai un profesionālās kvalifikācijas ieguvei nepieciešamo profesijas standartu līdz 2021. gada 29. janvārim. Savukārt punkts izteikt šādā redakcijā- Uzdot Aizsardzības ministrijai sadarbībā ar Izglītības un zinātnes ministriju (Valsts izglītības satura centru) izstrādāt atbilstošu izglītības programmu līdz 2021. gada 26. februārim. |
|  | **Konceptuālā ziņojuma teksts** | **Izglītības un zinātnes ministrija** (04.03.2020. priekšlikums)Atbilstoši izglītības jomu regulējošos normatīvajos aktos noteiktajai terminoloģijai, lūdzam ziņojuma projektā terminu “mācību iestāde” un “mācību programma” vietā lietot terminus “izglītības iestāde” un “izglītības programma” (2., 4., 5., 6., 8., 9, 13., 14. lp).  | **Priekšlikums ņemts vērā** | Labots konceptuālā ziņojuma teksts (2., 4., 5., 6., 8., 9, 13., 14. lp) atbilstoši IZM priekšlikumam. |
|  | **Konceptuālā ziņojuma teksts** | **Izglītības un zinātnes ministrija** (04.03.2020. priekšlikums)Ziņojuma projektā joprojām nav pilnībā novērstas atšķirības terminoloģijā, kas attiecas uz izglītības iestādes statusu. Piemēram, ziņojuma projeka 2.lp., 7.lp un 9.lp. joprojām ir minēta profesionālā vidusskola ar militāru ievirzi un profesionālā vidusskola ar militāru novirzienu, 11.lp. ir minēta profesionālās vidējās izglītības iestāde ar militāru ievirzi, 13.lp ir minēta vispārējās profesionālās vidējās izglītības skola | **Priekšlikums ņemts vērā** | Labots konceptuālā ziņojuma teksts 2. lp., 7.lp., 9.lp., 11. lp., un 13.lp. atbilstoši IZM priekšlikumam. |
|  | **Konceptuālā ziņojuma teksts** | **Pārresoru koordinācijas centrs** (20.04.2020 priekšlikums)Lūdzam precizēt, kādas alternatīvas ir jaunietim, absolvējot piedāvāto vidusskolu, ja viņš nevēlas kļūt par profesionālu karavīru un/vai studēt LNAA. | **Priekšlikums nav ņemts vērā** | Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 94. panta 2. apakšpunktu priekšlikumiem ir ieteikuma raksturs. Profesionālās vidusskolas skolas absolventi, kuri nevēlēsies uzsākt studijas Latvijas Nacionālajā aizsardzības akadēmijā vai iestāties profesionālajā militārajā dienestā, varēs turpināt studijas jebkurā Latvijas augstskolā vai uzsākt darba gaitas viņus interesējošajā sfērā. |
|  | **Konceptuālā ziņojuma teksts** | **Pārresoru koordinācijas centrs** (20.04.2020 priekšlikums)Papildināt konceptuālo ziņojumu ar informāciju, vai ir vērtētas vēl kādas citas alternatīvas vietas profesionālās vidusskolas izveidei, jo īpaši ņemot vērā, ka mācību procesa vajadzībām plānots pielāgot Muižas ēku, kur nepieciešami attiecīgi ieguldījumi. | **Priekšlikums nav ņemts vērā** | Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 94. panta 2. apakšpunktu priekšlikumiem ir ieteikuma raksturs.Rudbāržu muižas (bijušās pamatskolas) ēkas izvēlē ir ņemtas vērā jau veiktās investīcijas muižā kustības “Jaunsardze” vajadzībām. Taču galvenais faktors Rudbāržu muižas izvēlē ir vēsturiskā nozīme, jo Rudbārži ir vieta, kur 1919. gada janvāra beigās un februārī uzturējās pulkveža O. Kalpaka bataljons un sākās Latvijas faktiskā atbrīvošana no lieliniekiem un ceļš uz neatkarību, tādejādi jauniešu skolu ir būtiski veidot uz šī vēsturiskā mantojuma pamata.  |
|  | **Ministru kabineta rīkojuma projekts** | **Pārresoru koordinācijas centrs**(20.04.2020 priekšlikums)Konceptuālajam ziņojumam pievienoto Ministru kabineta sēdes protokollēmuma projektu nepieciešams izstrādāt kā Ministru kabineta rīkojuma projektu atbilstoši Ministru kabineta 2014.gada 2.decembra noteikumiem Nr.737 “Attīstības plānošanas dokumentu izstrādes un ietekmes izvērtēšanas noteikumi”. | **Priekšlikums ņemts vērā** | Konceptuālajam ziņojumam pievienoto Ministru kabineta sēdes protokollēmuma projektu par O. Kalpaka profesionālās vidusskolas izveidi, noformējot atbilstoši Ministru kabineta 2014. gada 2. decembra noteikumiem Nr.737 “Attīstības plānošanas dokumentu izstrādes un ietekmes izvērtēšanas noteikumi”. |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Atbildīgā amatpersona:

Pulkvežleitnants Intars Kušners

|  |
| --- |
| Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vecākais referents |
| Tālr. 67335034 |
| E-pasts: intars.kusners@mod.gov.lv |

11.05.2020 14:53

1. https://likumi.lv/ta/id/305818-ierocu-aprites-likums [↑](#footnote-ref-1)
2. (1) MK 22.12.2015. noteikumi Nr. 770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”. Pieejams: <https://likumi.lv/ta/id/278842-noteikumi-par-jaunsargiem-apmaksajamiem-veselibas-aprupes-pakalpojumiem-to-sanemsanas-nosacijumiem-un-samaksas-kartibu>

 (2) MK 28.08.2018. noteikumi Nr. 555 “Veselības aprūpes pakalpojumu organizēšanas un samaksas kārtība” [↑](#footnote-ref-2)
3. MK 05.11.2013. noteikumi Nr.1268 “Ārstniecības riska fonda darbības noteikumi” [↑](#footnote-ref-3)
4. https://likumi.lv/ta/id/305818-ierocu-aprites-likums [↑](#footnote-ref-4)